№ 3 «Өрімтал» бөбекжай - балабақшасы

Ашық ұйымдастырылған музыка оқу қызметі.

Тақырыбы: «Қыс мезгілі тамаша»

Музыка жетекшісі: Ахметова Роза

**Тақырыбы:** «Қыс мезгілі тамаша»

**Тобы:** Ортаңғы «Тайбурыл»

**Білім беру саласы:** шығармашылық

**Ұйымдастырылған оқу қызметі:** музыка

**Тақырыбы:** «Қыс мезгілі тамаша»

**Мақсаты:** Музыкалық шығарманы соңына дейін тыңдауға,түрлі сипаттағы әндердің мазмұнымен көңіл күйін қабылдап түсіне білуге.Аспаптың сүйемелдеуіне,ересектердің дауысына ілесе отырып,олармен бірге ән айту.Музыкалық шығарманың қарқынымен сипатына сәйкес бір-бірден,жұппен ырғақты қимылдар орындау және ертегі кейікерлердің қимылдарын мәнерлі және эмоционалды жеткізу дағдыларын дамыту(аю қорбандап жүреді,қоян секіреді,түлкідей сылаңдап жүреді,қар атысып ойнайды ).

**Әдіс-тәсілдер:** көрсету, түсіндіру, ойын, қайталау, сұрақ-жауап,сөздерін жаттау, көрнекілік.

**Ресурстар:** слайдтар, баян аспабы, интербелсенді тақта,аққала,апандағы аю,қоян,түлкі,шыршалар,қолғаптар,ұлпақарлар.

**Күтілетін нәтиже:**

Музыкалық шығармаларды тыңдайды, сипатын анықтайды.

Таныс әндерді орындайды; әнді бірге бастап, бірге аяқтайды.

Музыкалық сипатына сәйкес әуенді ырғақты қимылдарды және ойын әрекеттерін орындайды.

**Оқу қызметінің барысы:**

**Бастапқы жүріс:**

Балалар қыс мезгіліне сай безендірілген залға атқа жегілген шанамен көңілді «Три белых коня» әуен ырғағымен (3.07) кіреді,жердегі әртүрлі ұлпақарлардың үстімен жүріп.

**Сәлемдесу:**

Ал,қане,балалар

Қане, маған қараңдар.

Ал, қане,балалар

Амандасып алайық.

-Сәлем,сәлем,балақай

-Сәлеметсізбе,апай!

-Сәлем,сәлем,балақай

Қол соғайық,алақай!

Аяқты қосамыз

Тіземізді бүгеміз.

Бәріміз жоғары

Секіруді білеміз.

Үйренуден қашпаймыз.

Иә,иә,иә,иә!

Сабақты біз бастаймыз

Иә,иә,иә,иә!

Дауысты қыздырып

Әдемі ән саламыз

Көңілді әуенге

Биде билей аламыз.

Түрлі ойын ойнаймыз

Иә,иә,иә,иә!

Қызығына тоймаймыз

Иә,иә,иә,иә!

**Жүргізуші:** Қыс мезгілі тамаша

Көз тоймайды қараса.

Балалар!Қараңдаршы

Айналаның барлығы ақ түске боянған!

Қандай әсем ! Ия,балалар, міне бізде орманға келіп жеттік.Мен атымды мына шыршаның жанына байлап қояйын.

* Балалар, қазір жылдың қай мезгілі?Қыс мезгілі.
* Жарайсыңдар!Біз қайда келдік? Қысқы орманға келдік , я балалар.
* Орман қандай екен?Қандай түске боянған? Орман аппақ,орманда шыршалар көп өседі және мұнда көптеген жан-жануарлар өмір сүреді. Балалар,сендер қандай аіды көріп тұрсыңдар.
* Аюды.
* Қыс мезгілінде аю орманда қалай тіршілік етеді?
* Ол алақанын сорып жатып,ұйқыға кетеді.
* Тыныш, тыныш балалар.Анау шыршаның артынан құлағы ұзын бір жануар көріп тұрмын.Ол не екен.Қане барайық, иә, оны үркітіп алмайық.
* Ол-қоян,ақ қоян екен.
* Жарайсыңдар! Қоян не жейді?
* Сәбіз жейді.
* Ал, балалар,орманда ең қу,өзі әдемі,құйрығы ұзын және барлығын алдағанды жақсы көретін аңды білесіңдер ма?
* Ол түлкі.
* Жарайсыңдар, балалар.Сендер барлығын жақсы білетін білгір,ақылды екенсіңдер.Ризашылығымды шапалақпен білдіргім келеді.Қане бәріміз шапалақ ұрайық.Жарайсыңдар!
* Қыс мезгілінде күн қандай болады?Не жауады?
* Күн суық,аяз болады, боран соғады.Қар көп жауады.
* Тамаша! Сендер тонып қалған жоқсыңдар ма? Қараңдаршы, әдемі ұлпақарлар жатыр екен, соған барып жайғасайық. Балалар қолымызда қолғаптарымыз бар екен, бойымызды жылытып алайық.

**«Түймелер» әнін** орындайды.

* -Керемет, Енді экранға назар аударайық, барлығымыз көңілді **«Қысқы орманға саяхат**»( әні. Н.Оразбаева) әнін тыңдап, ырғақты қимыл жасап көңілімізді көтейрейікші.

-Міне, қыс мезгілі келіпті!

Айнала аппақ болыпты.

Ал,қәнекей, балалар.

Қысқы орманға барамыз

Аралап аппақ орманды

Қыс сиқырын табамыз!

Қонжықтардай қорбандап жүреміз

Асықпай аяқты жай басып.

Аюларша маймандап келеміз

Бөшкемізге бал жинап тасып.

Тонпаңдап жүріп біздер келеміз.

Орманнан жаңғақ көп тереміз.

Теңселеміз оңға бір,солға бір

Жан-жаққа қарап біз келеміз.(аюларша қорбандайды).

Міне аспаннан қарлар қалықтайды.

Алақанға қонып жалтырайды.

Міне аппақ қар ұшты,

Күн мен қар шағылысты.

Міне аппақ қар ұшты,

Күн мен қар шағылысты.

Ля,ля,ля,

Ля,ля,ля. (ұлпақарлар аспаннан жауады,)

Біз қарларды уыстаймыз,

Қар атысып біз ойнаймыз. (қар атысып ойнайды).

- Ой! Ақ қоян!

Секендеген сұр қоян,

Шықты алдымнан секіріп

Қорқақ қоян ақ қоян

Ұзын құлақ сақ қоян!

Секендеген сұр қоян,

Шықты алдымнан секіріп

Қорқақ қоян ақ қоян

Ұзын құлақ сақ қоян!

Ля,ля,ля,ля. (қоян болып секіреді)

Ақ қоянның ізінен,қу түлкі қуа жөнелді.

Түлкі,түлкі,түлкішек

Түлкі жүрер сылаңдап

Құйрығымен бұлғандап

Қутыңдайды қуана.

Айналаға көз сала.

Кенет түлкі кідіріп

Кетіп қалды жүгіріп

Кенет түлкі кідіріп

Бара жатыр қыдырып.(Түлкінің қимылын жасайды).

* Ненің дыбысын естіп отырсыңдар?

Қардың сықыры естіледі? (0.55)

* Ал, бұл ненің дыбысы?

Қысқы мезгіліндегі боранның дауысы. (0.50)

Дұрыс жарайсыңдар балалар!

* Балалар ән айтуға дайындалып, **дауыс жаттығуын** жасап алайық:

1. Ай-ай-ай

Қыс келді алақай.

2. Ыс-ыс-ыс

Келіп жетті қыс.

3.Ла-ла-ла

Жасадық аққала.

**Өтілген әнді қайталау:**

Балалар, жұмбақтың шешуін табыңдаршы?

Шелек қалпақ басында

Сәбіз екен танауы

Қыста қардан жасалып

Тауып көрші сен оны?

Жарайсыңдар балалар, аққала екен!

-Балалар, біз өткен оқу қызметінде қандай ән үйрендік?

**-«Аққала»** ал кәнекей, осы **«Аққала»** әнін қайталаймыз.

Керемет, әнді өте жақсы орындадыңдар.

**Жаңа ән:**

-Қыс мезгіліне байланысты бүгін **«Зырлайды шанамыз**» атты ән үйренеміз.

-Әуелі әнді өзім орындап беремін, сөздермен таныстырамын. Екі-екі қатардан қайталату әдісі бойынша, сөзін жаттатып, үйретемін. Баян аспабының сүймелдеумен орындаймын. Алақан соғу арқылы өзіміз сүйемелдеп, кәне әнді айтып көрейікші.

-Бәрекелді,әнді жақсы орындадыңдар.

-Балалар,ал кәнекей ойын ойнайықшы.

**Қимылды әуенді ойын: «Қысқы мүсіндер».**

**Мақсаты:** Балалар музыка арқылы қимылдарды дәл жасауды біледі. Екіден жұп құрып,алақандарын қосуды, қос тізені қосуды, маңдайларын,арқаларын қосып қозғалмай,мұз болып қатады және бұлшық еттері шынығады.

* Өте тамаша, жарайсыңдар!
* Енді тағы бір ойын ойнап жіберейік.

**Музыкалық ырғақты ойын:** «**Ырғағына сай қимылда».** (әні Д. Кабалевский).

**Қорытынды:**

**-**Жарайсыңдар, өте қызықты, көңілді ойнадыңдар. Сендер бүгін қандай жаңа ән үйрендіңдер? Қандай әнді қайталадық?

* Қандай ойын ойнадыңдар?
* сендерге бүгінгі оқу қызметі ұнады ма?
* Балалар, біздің бұғымыз кетіп қалыпты,ал қанекей,мына іздер арқылы тезірек тобымызға жетіп алайықшы (жердегі іздердің үстін баса секіріп,секіріп, залдан қоштасып шығып кетеді).

-Сау болыңдар балалар!